NaiveNeuron/SloPal huggingface dataset:
Kotleba, Marek, poslanec NR SR (2021-09-22):
Ďakujem za slovo. Povedzme si jednu vec. Táto vláda alebo všetky tieto opatrenia dávajú našej slovenskej ústave na frak a táto ústava sa stala len nejakým trhacím kalendárom. Povedzme si aj to, že aký je rozdiel medzi frázami „robíme to pre vaše zdravie“ alebo „robíme to pre vaše dobro“. Aký je v tom rozdiel? Aký je rozdiel v tom, že „práca oslobodzuje“ a „vakcína je sloboda“? Však to sú obyčajné, špinavé, nacistické praktiky, ktoré sa tu páchajú. Ideme tu hovoriť o slobode, ideme tu hovoriť o demokracii, ideme tu hovoriť o rovnoprávnosti, o sobášoch rovnakého pohlavia, sme za slobodu, bojujeme pod dúhovou vlajkou, ale na Slovákov, ktorí sa nedajú zaočkovať, máme dvojaký meter. Pretože je to všetko dobrovoľné. Ale čo to znamená dobrovoľné? Dobrovoľné nedobrovoľné. Pretože tí, čo sa nedajú zaočkovať, majú v tom úplne jasno, nechcú sa dať testovať a nechcú trpieť túto šikanu, ktorú tu táto vláda robí, tak tých obmedzia na všetkom. Je to pod zámienkou slobody a demokracie, preto máme nové OTP na reštauráciách, preto ľudí neobslúžia, preto nieže ľudí neobslúžia v reštaurácii, ale ľudí ani nevyšetria. Chce ísť niekto k zubárovi, spýta sa ho, či má test, či má preukaz o očkovaní, a jednoducho ho odmietnu. Toto, ako je toto možné, že niekto odmietne lekársku starostlivosť? Veď to máme priamo zahrnuté v Ústave Slovenskej republiky a tá ústava je naozaj iba obyčajný trhací kalendár. Preto ľudia všetci musia držať spolu a takýmto nátlakom zo strany vlády odolať.
P. Hrušovský, podpredseda NR SR: (2002-05-14):
Pristúpime k rokovaniu o ďalšom bode programu, ktorým je vládny návrh zákona, ktorým sa mení a dopĺňa zákon č. 202/1995 Z. z. Devízový zákon a ktorým sa mení a dopĺňa zákon č. 372/1990 Zb. o priestupkoch..., pardon, vládny návrh zákona, ktorým sa mení a dopĺňa zákon Slovenskej národnej rady č. 194/1990 Zb. o lotériách a iných podobných hrách v znení neskorších predpisov (tlač 1477). Prosím, aby z poverenia vlády Slovenskej republiky predmetný návrh zákona uviedol a odôvodnil pán minister financií. Pán minister, máte slovo. F. Hajnovič, minister financií SR: Ďakujem. Vážený pán predsedajúci, vážená Národná rada Slovenskej republiky, dovoľte mi v prvom čítaní uviesť vládny návrh zákona, ktorým sa mení a dopĺňa zákon Slovenskej národnej rady č. 194/1990 o lotériách a iných podobných hrách v znení neskorších predpisov. Vládny návrh zákona sa predkladá v súlade s uznesením vlády a patrí medzi prioritnú legislatívu. Prijatie predloženej novely je nevyhnutné v súvislosti s problematikou požiadavky na slovenské občianstvo pri výkone povolaní v oblasti lotérií a hier, ktorá je súčasťou kapitoly II Voľný pohyb osôb, a odstránením zostávajúcich prekážok týkajúcich sa práva na zakladanie podnikov a poskytovania služieb podľa kapitoly III Slobodné poskytovanie služieb. Stručne zrekapitulujem a pripomeniem hlavné ciele, ktoré sleduje predložený návrh. Návrhom sa najmä odstraňuje diskriminačný prístup k výkonu povolaní a odborných činností vykonávaných v kasínach a odstraňuje sa zostávajúce obmedzenie majetkovej účasti zahraničných osôb so sídlom alebo trvalým pobytom v členských štátoch európskeho hospodárskeho priestoru a OECD na spoločnostiach prevádzkujúcich lotérie a iné podobné hry na území Slovenskej republiky. Ďalšiu úpravu predstavuje vymedzenie a spresnenie niektorých pojmov v jednotlivých častiach zákona na základe skúseností a poznatkov z praxe pri povoľovaní a prevádzkovaní lotérií a iných podobných hier a pri výkone štátneho dozoru. Prijatie navrhovaného zákona nebude mať dosah na štátny rozpočet ani na rozpočty vyšších územných celkov a obcí. Z uvedeného dôvodu zastávam názor, že je potrebné vládny návrh zákona schváliť, a žiadam vás o jeho podporu. Vládny návrh zákona by mal vstúpiť do účinnosti 1. januára 2003 a niektoré jeho články až po našom vstupe do Európskej únie.
Bugár, Béla, podpredseda NR SR (2017-09-07):
Už nemôžte. Nie je debatný krúžok. Dobre. Takže pani ministerka písomne odpovie. Ďakujem veľmi pekne. Týmto končím hodinu otázok. Ešte pred tým, čo by som vyhlásil krátku prestávku, chcem vás informovať vzhľadom k tomu, že viacerí poslanci sa pýtajú, že či zajtra budeme hlasovať, takže zajtra nebude hlasovanie, budeme pokračovať potom v programe 19. schôdze tak, ako sme to stanovili včera. Po päťminútovej prestávke budeme potom pokračovať, alebo budeme teda prerokovávať návrh poslancov na vyslovenie nedôvery pánovi ministrovi Richterovi. Takže pokračujeme o 15.10 hod. (Prerušenie rokovania o 15.05 hodine.) (Po prerušení rokovania 19. schôdze NR SR a po prestávke sa začalo rokovanie 20. schôdze NR SR.)
Hrnčiar, Andrej, podpredseda NR SR (2017-12-07):
Pán poslanec Mazurek, faktická poznámka.
Bugár, Béla, podpredseda NR SR (2018-09-13):
Nech sa páči, prezentujme sa a hlasujme o skrátení lehoty. (Hlasovanie.) Prítomných 143, za 82, proti 43, zdržalo sa 17 poslancov, 1 nehlasoval. Lehotu sme skrátili.
Laššáková, Jana, podpredsedníčka NR SR (2013-01-29):
Prosím, prezentujme sa a hlasujeme. (Hlasovanie.) Prítomných 141 poslancov, za návrh hlasovalo 80, proti 0, zdržalo sa 61. Konštatujem, že Národná rada sa uzniesla, že tento návrh zákona prerokuje v druhom čítaní. A teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
Mičovský, Ján, minister pôdohospodárstva a rozvoja vidieka SR (2021-04-30):
(Povedané súbežne s predsedajúcim.) Ja viem, nezvládol som čas, sa ospravedlňujem...
Paška, Pavol, predseda NR SR (2013-06-05):
Dobre. Poprosím do zápisu. Pán poslanec, nech sa páči. Budeme hlasovať o návrhu skupiny poslancov na vydanie zákona o bojovníkoch proti korupcii, je to tlač 522. [Hlasovanie o návrhu skupiny poslancov Národnej rady Slovenskej republiky na vydanie zákona o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov , tlač 522.]
Jurinová, Erika, podpredsedníčka NR SR (2015-09-17):
S reakciou na faktické poznámky pán poslanec Lipšic.
Bugár, Béla, podpredseda NR SR (2018-03-14):
Prezentujme sa a hlasujme. (Hlasovanie.) Prítomných 121, za 49, proti 18, zdržalo sa 53, nehlasoval 1. Návrh nebol schválený. Teraz prosím pani poslankyňu Grausovú, aby uviedla hlasovanie v prvom čítaní o návrhu poslancov Šebovej, Kollára, Krištúfkovej na vydanie zákona, ktorým sa mení zákon č. 363/2011 Z. z. o rozsahu a podmienkach úhrady liekov (tlač 885). Nech sa páči. (Hlasovanie o návrhu poslancov Národnej rady Slovenskej republiky Zuzany Šebovej, Borisa Kollára a Petry Krištúfkovej na vydanie zákona, ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 885.)
Kaliňák, Robert, podpredseda vlády a minister vnútra SR (2017-01-31):
Pardon, už som skončil. To bola odpoveď na otázku, ktorá bola položená, pán podpredseda. Ak som porušil rokovací poriadok, veľmi sa ospravedlňujem. Čo je veľmi dôležité v tomto návrhu zákona, ktorý od roku ’93, od samostatnosti Slovenskej republiky je štvrtým návrhom ústavného zákona na zmenu štátnej hranice. Prvým bola zmena slovensko-českej štátnej hranice v roku 1996, ktorá súvisela s generálnym vysporiadaním našej spoločnej hranice, druhým bolo zmena na slovensko-maďarskej štátnej hranici v roku ’97 a treťou bola zmena v roku 2003 na slovensko-poľskej štátnej hranici. Predložený návrh ústavného zákona sa týka zmien slovensko-maďarskej štátnej hranice. Prevažná väčšina navrhovaných zmien hraničnej čiary sa týka vodohospodárskych úprav hraničnej rieky Ipeľ, ktoré neboli územne doriešené už v 90. rokoch minulého storočia. Zostávajúce zmeny hranice súvisia s kompenzáciou úbytku nášho štátneho územia na Ipli a zmenou hranice vyvolanou výstavbou kanalizácie na hraničnej čiare a posunmi koryta rieky v súvislosti s povodňovými situáciami. Celkovo ide o najmenšiu zmenu historicky, v tomto prípade ide iba o 17,8 hektára územia, ktoré ubudlo z nášho územia a vykonaním zmeny taká istá výmera pribudne Slovenskej republiky z Maďarska. V tomto prípade je to aj výhodou pre naše územie, kde sa skompletizuje turistická, by som povedal, destinácia, aby nemuselo sa k nej chodiť cez maďarské územie. Naopak, v maďarskom prípade ide o vodohospodársku stavbu rybochodu, kde takisto museli prichádzať zo slovenskej strany. Takže je to obojstranne vyvážené. Toľko, koľko nadobudneme po našej strate, toľko isto vlastne pripadlo aj na územie Maďarska. Uvedené zmeny štátnej hranice sú podrobnejšie rozpísané v zmluve medzi Slovenskou republikou a Maďarskom o štátnej hranici a Vláda Slovenskej republiky vyslovila súhlas s uzatvorením uvedenej zmluvy 3. júna 2015 s uznesením č. 291 a zmluva bola podpísaná 25. januára 2016 v Amsterdame. Návrh ústavného zákona vláda Slovenskej republiky schválila 21. septembra minulého roku a ide teda o štvrtú zmenu, ako som povedal, štátnej hranici po vzniku samostatnej Slovenskej republiky. Súhlas s vyššie uvedenou zmluvou je daný formou ústavného zákona, je nevyhnutnou ústavnou podmienkou ratifikácie tejto zmluvy a následne nadobudnutia jej platnosti. Myslím si, že táto zmena výrazne zjednoduší život na oboch stranách v tomto regióne vzhľadom na to, že sa zjednodušuje práve komunikácia aj komunikácie, nadobudneme cestu a prístupové cesty aj k jednotlivým historickým areálom na našom území, takže to bude obojstranne výhodné. Ďakujem veľmi pekne za pozornosť.
J. Kužma, poslanec: (2001-09-19):
I. Presperín, podpredseda NR SR: Ďakujem. Pani poslankyňa Podhradská. M. Podhradská, poslankyňa: Ďakujem pekne. Ja, ak dovolíte, pán poslanec, rada by som zareagovala aj na to, čo ste povedali. Nemáte tak celkom pravdu, dokonca sa novelizoval zákon, ktorý určoval alebo stanovoval vydavateľom práve v elektronickej podobe odovzdávať povinný výtlačok a to ste zrušili, čo si myslím, že je krok späť, ale to je váš problém. Myslím si, že to jednoznačne nasvedčuje len tomu, ako sa usilujete, aby aj do slovenskej kultúry konečne vnikli moderné prvky a uplatnili sa v nej. Ale chcela by som ešte k tomu, čo povedal pán poslanec Baco. Naozaj finančné vyjadrenie a tie finančné prostriedky, ktoré budú potrebné na to, aby sa všetky tieto zámery, ktoré predpokladá kompetenčný zákon, zrealizovali, sú postavené len na odhadoch. Lebo skutočne, ak by ste to mysleli vážne, tak by súčasťou tohto návrhu zákona boli napr. zoznamy kultúrnych inštitúcií, to znovu budem hovoriť o častiach, ktoré sa týkajú kultúry, ktoré prejdú v súvise s presunom kompetencií do spravovania vyšších územných celkov. Ako viete, koľko bude stáť presun kompetencií v oblasti kultúry, keď z návrhu tohto zákona jasne nevyplýva, ktorých inštitúcií sa to týka? Aj to je znakom toho, že sú to vlastne len prázdne normy, ktoré v podstate nič neriešia. A ja sa nečudujem, že vláda nechce presne vyšpecifikovať, koľko to bude stáť peňazí. Ona to totiž nevie. A v tom je problém! Práve preto hovoríme, že to nie je pripravené a že tento krok je predčasný, že by to bolo treba vrátiť a naozaj si sadnúť s chladnou hlavou a riešiť tieto veci kompetentne. Je to zákon o presune kompetencií, a pritom je pripravený vrcholne nekompetentne. I. Presperín, podpredseda NR SR: Ďakujem. Ďalej v rozprave vystúpi pán poslanec Ján Budaj. Po ňom pán poslanec Ján Cuper.
Mazurek, Milan, poslanec NR SR (2017-12-07):
Stano, musím s tebou súhlasiť, že keby došlo k skutočnej racionalizácii štátnych výdavkov, nie o tom, čo tu hovoria páni ministri zo SMER-u, ale o reálnej racionalizácii, tak by veľmi rýchlo všetci pochopili, že tých peňazí v štátnom rozpočte je skutočne dostatok. Ukázalo sa to napríklad v Banskobystrickom kraji pri pôsobení župana Mariana Kotlebu, ktorý výdavky kraja naozaj racionalizoval tak, že sa nielen prijal vyrovnaný rozpočet bez toho, aby sa kraj musel zadlžovať, ale naopak, sa dokázalo splatiť rekordných 39 mil. eur dlhu, čo nepoznáme v histórii všetkých samosprávnych krajov ako takých. A som si istý, že keby sa do vedenia štátu dostali normálni, rozumní a hlavne čestní ľudia, to znamená ľudia, ktorí sú opakom pána Kažimíra, tak by dokázali racionalizovať tieto výdavky takým spôsobom, že by štát mohol hospodáriť efektívne a nemusel každý rok všetkých ľudí, aj tých mladých ľudí, ktorí sedia hore na tom balkóne, zadlžovať o 2 mld. eur, pretože práve vy to budete platiť. Vy budete platiť za neschopnosť a zlodejiny pána Kažimíra a jeho kolegov.
Laššáková, Jana, podpredsedníčka NR SR (2014-03-20):
Pán poslanec Kuffa. Nie je prítomný. Ani pán poslanec Podmanický tu nie je, takže nebude reagovať. Ďalej písomne prihlásený do rozpravy je pán poslanec Gábor Gál, ktorému teraz odovzdávam slovo. Nech sa páči, pán poslanec.
Lukáč, Jozef, poslanec NR SR (2023-03-21):
Ďakujem za veľmi rýchlu a slušnú diskusiu k tomuto bodu. Chcem vás, pani kolegyne a kolegovia, požiadať o podporu tohto návrhu. Ďakujem.
Paška, Pavol, predseda NR SR (2014-02-13):
Pán poslanec Kvasnička do rozpravy.
Hrnčiar, Andrej, podpredseda NR SR (2016-04-26):
Pani podpredsedníčka Nicholsonová.
Kecskés, Ján, poslanec NR SR (2018-02-07):
Pán kolega Dostál, vy ste spomínali vo svojej rozprave, že zahraniční pracovníci neznižujú mzdy alebo nemajú dopad na tú danú lokálnu ekonomiku. Je pravda, že super manažéri zo SMER-u priviezli za 650 miliónov euro do nitrianskeho okresu, teda do Nitry super investíciu, ktorá má prioritne slúžiť, aby zamestnávala ľudí teda z tohto okolia, z tohto regiónu alebo zo Slovenska. Realita je taká, že Robert Fico rok asi pred touto investíciou vystupoval v médiách a veľkodušne sa bil do pŕs, že priemerný plat alebo, respektíve platy tam budú dosahovať 1 800 euro. A narazila kosa na kameň, zamestnanci agentúr chodia po školách, po stredných školách a zisťujú, že ľuďom ponúkajú prácu za 650 euro v hrubom a odmietajú takúto prácu, tak museli načrieť z iného súdka, a teda vozíme ľudí do tohto priemyselného parku, zatiaľ, keď je vo výstavbe, z Rumunska, z Ukrajiny, z Bulharska. Takže má to dopyt na tú danú lokálnu ekonomiku a nemyslím si, že to bol vhodný krok, ako oživiť nejaké pracovné miesta v regióne, kde je ozaj nízka nezamestnanosť, ktorá je pod 4 % v súčasnosti. Ďakujem.
Bašistová, Alena, poslankyňa NR SR (2018-09-13):
Ďakujem veľmi pekne za slovo. Vážený pán predsedajúci, vážené pani poslankyne, páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Irén Sárközy, Edity Pfundtner, Tibora Bastrnáka a Ladislava Balódiho na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 1006). Národná rada Slovenskej republiky uznesením č. 1238 z 19. júna 2018 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Návrh zákona (tlač 1006) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplývajú štyri pozmeňujúce a doplňujúce návrhy. Gestorský výbor odporúča hlasovať o návrhoch 1 až 4 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 124 z 11. septembra 2018. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem.
Glváč, Martin, podpredseda NR SR (2018-10-16):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Vyhlasujem tým pádom rozpravu za skon... Pardon, pán poslanec Suchánek? Takže jeden poslanec. Končím možnosť prihlásiť sa do rozpravy. Nech sa páči, pán poslanec Suchánek.
Pellegrini, Peter, predseda NR SR (2015-11-18):
S reakciou na faktické, pán poslanec Švejna.
P. Osuský, poslanec: (2002-05-14):
J. Migaš, predseda NR SR: Pán poslanec Mesiarik. M. Mesiarik, poslanec: Ďakujem za slovo, pán predseda. Navrhujem, aby bod č. 51, to je tlač 1381, je to zákon o sociálnom poistení, aby tento bod mal stanovený deň rokovania, teda deň, kedy sa bude o ňom rokovať. Navrhujem, aby to bolo 28. 5. 2002 ako prvý bod rokovacieho dňa. Odôvodňujem to tým, že ide o vážny zákon, o ktorý majú záujem občania, a ťažko odhadnúť, kedy tento bod príde na rad tak, aby mohli byť občania prítomní na rokovaní. Ďakujem. J. Migaš, predseda NR SR: Páni poslanci, premyslite si, niektoré body sú zoradené kvôli tomu, aby bola dodržaná 30-dňová lehota medzi prvým a druhým čítaním. Prosím vás, tak si premyslite tieto veci, aby sme nedávali návrhy, ktoré fakticky poškodia tento zákon. V danom prípade je váš návrh práve kontraproduktívny a nepomôže tomuto zákonu. Pán Mesiarik... Dobre, dám o ňom hlasovať, pán poslanec Mesiarik, o tomto vašom návrhu. Pán poslanec Oberhauser, nech sa páči. V. Oberhauser, poslanec: Ďakujem, pán predseda. Navrhujem najprv doplniť tieto body: Po prvé návrh Národnej rady Slovenskej republiky Miklósovi Durayovi na vzdanie sa funkcie poslanca Národnej rady za závažné porušenie poslaneckého sľubu. Termín prerokovania tohto bodu navrhujem po prerokovaní v mandátovom a imunitnom výbore, len čo bude prijaté uznesenie mandátového a imunitného výboru. Ďalej navrhujem, aby sa zaradil bod, a to informácia, ktorou guvernér Národnej banky doplní svoju správu o zodpovedných za škody spôsobené krachom Devín banky. Vieme, že guvernérovi nebola prijatá správa na minulom zasadnutí Národnej rady, ktorú predložil, a treba, aby túto správu doplnil o konkrétne skutočnosti – o vyvodenie dôsledkov voči osobám. Ďakujem. J. Migaš, predseda NR SR: Ďalej – pán poslanec Langoš. J. Langoš, poslanec: Ďakujem pekne za slovo, pán predseda. Výbor pre obranu a bezpečnosť si dovolí navrhnúť Národnej rade Slovenskej republiky vymeniť poradie bodov 90 a 99 tak, aby zákon o použití informačno-technických prostriedkov, vrátený pánom prezidentom, ktorý je zaradený ako 99. bod, sme prerokovali ako 90. bod a vládny návrh zákona o použití informačno-technických prostriedkov, ktorý je zaradený ako 90., sme prerokovali ako 99. bod. Teda aby sa tieto dva body navzájom vymenili v poradí. Ďalej navrhujem, aby body 180 a 181 boli prerokované ako body 100 a 101. Je to zákon o podmienke spoľahlivosti pre prácu v tajných službách a o zákon o sprístupnení dokumentov Štátnej bezpečnosti. Ďakujem. J. Migaš, predseda NR SR: Nech sa páči, pán poslanec Zelník.
Glváč, Martin, podpredseda NR SR (2017-06-21):
S reakciou pán poslanec Krajniak.
Horváth, Zoltán, poslanec NR SR (2011-09-14):
S odporúčaním gestorského výboru schváliť.
Nachtmannová, Oľga, poslankyňa NR SR (2012-05-10):
Pán poslanec Mihál, hovoríte o tom, že táto vláda chce zmeniť Zákonník práce v prospech zamestnancov. A prosím vás pekne, čomu Zákonník práce ako legislatívna norma všade vo svete slúži? Mimochodom nebol to nápad socialistov, ako nás často nazývate, toto je nápad, ktorý funguje od 20. rokov minulého storočia. Boli to práve podnikatelia, ktorí prišli s takýmto nápadom. Prosím vás, naštudujte si niektoré veci. To, čo sa deje, udialo v našom Zákonníku práce, sa vymyká ozaj normálnemu chápaniu v európskom priestore. Spomeniem konkrétne. Vy ste v Zákonníku práce stanovili, že kolektívna zmluva môže byť dohodnutá v niektorých častiach horšie pre zamestnancov, ako je to v Zákonníku práce. Ak toto nie je svetový unikát, tak je to minimálne európsky unikát. Keby ste sa zúčastnili počas prípravy Zákonníka práce diskusie ozaj s odborníkmi v oblasti pracovného práva, tak by vám to boli určite povedali. Ďalej, prečo sa musí meniť Zákonník práce, veď tu máte aj logické nedôslednosti. Paragraf 90 ods. 7 hovorí, že „nočná smena je pracovná smena, ktorej prevažná časť spadá do času medzi 22.00 hodinou a 6.00 hodinou ráno“. Ale už v § 98 hovoríte o tom, že „nočná práca končí o 5.00 hodine ráno“. Prečo ste to urobili? Aby ste tých ľudí obrali o ten príplatok za nočnú prácu. A vy hovoríte o tom, že my ľudí hádžeme niekde dozadu, že im berieme peniaze? Že sa vôbec nehanbíte! Ďakujem.
Laššáková, Jana, podpredsedníčka NR SR (2015-05-26):
V súlade s rokovacím poriadkom o slovo požiadal podpredseda Národnej rady Ján Figeľ, ktorý je tiež jedným z predkladateľov návrhu zákona. Nech sa páči, pán podpredseda.
Hrnčiar, Andrej, podpredseda NR SR (2019-11-27):
Pán poslanec Rajtár.
Sulík, Richard, predseda NR SR (2011-06-29):
Pani poslankyňa Gabániová.
Petráš, Vladislav, poslanec NR SR (2015-02-04):
Vážená pani predsedajúca, dovoľte mi, prosím, aby som ako určený spravodajca výboru pre financie a rozpočet predniesol spoločnú správu výborov Národnej rady o výsledku prerokovania vládneho návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony, tlač 1282. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 1454 zo 4. decembra 2014 pridelila vládny návrh zákona týmto výborom Národnej rady: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj, výboru pre sociálne veci. Gestorský výbor nedostal do začatia rokovania stanoviská poslancov Národnej rady. K predmetnému vládnemu návrhu zákona zaujali výbory tieto stanoviská: odporúčanie pre Národnú radu republiky návrh schváliť výbor pre sociálne veci uznesením č. 155 zo dňa 27. januára 2015, odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet uznesením č. 388 zo dňa 22. januára 2015, Ústavnoprávny výbor uznesením č. 551 zo dňa 13. januára 2015, výbor pre verejnú správu a regionálny rozvoj uznesením č. 214 zo dňa 20. januára 2015. Z uznesení výborov Národnej rady uvedených pod bodom 3 tejto správy vyplynuli tieto pozmeňujúce a doplňujúce návrhy uvedené pod bodom 4 tejto spoločnej správy. Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto: o bodoch spoločnej správy č. 1, 2, 3, 4, 5 a 6 hlasovať spoločne s návrhom gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom 3 tejto správy a v stanoviskách poslancov odporúča Národnej rade vládny návrh zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony, tlač 1282, schváliť s pozmeňujúcimi a doplňujúcimi návrhmi. Predmetná správa výboru, predmetná správa bola schválená uznesením gestorského výboru č. 393 z 27. januára 2015. Výbor ma určil za spoločného spravodajcu výborov a súčasne ma poveril predniesť spoločnú správu výborov na schôdzi Národnej rady, navrhnúť Národnej rade Slovenskej republiky postup pri hlasovaní. Ďakujem, pani predsedajúca, skončil som. Otvorte, prosím, rozpravu.
Figeľ, Ján, podpredseda NR SR (2015-03-20):
Ďakujem pekne. To bol jediný vystupujúci v rozprave. Vyhlasujem všeobecnú rozpravu za skončenú. Pán navrhovateľ, chcete sa vyjadriť? Nech sa páči.
Laššáková, Jana, podpredsedníčka NR SR (2013-09-06):
Ďakujem pekne, pán minister, za záverečné slovo. Pani spravodajkyňa, chcete zaujať stanovisko? (Reakcia spravodajkyne.) Nie. Prerušujem rokovanie o tomto bode programu. V rokovaní 23. schôdze pokračujeme prvým čítaním o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 601, návrh na jeho pridelenie na prerokovanie vo výboroch je v rozhodnutí č. 609. Teraz poprosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona uviedol. Nech sa páči, pán minister, máte slovo.
Brocka, Július, poslanec NR SR (2013-06-21):
Pán kolega, ste to vystihli. Poslanci SMER-u chcú prelomiť to posvätné tabu v rozpore s princípmi právneho štátu a ľahko sa zmocniť majetku druhého. To, čoho sme teraz svedkami, to je nový trend. Nový, nazval by som to, že nový trend pažravých chamtivcov zo SMER-u. Aby mohli beztrestne kradnúť, musia zmeniť zákony alebo znásilniť legislatívu tak, aby to bolo akože v súlade so zákonom. No ale ak ešte existuje nejaký zákon, ktorý by kradnutím mohli porušiť, poistkou bude generálny prokurátor, smerácky, váš, a môžete beztrestne kradnúť z vášho pohľadu, ale určite nie z pohľadu občanov a z pohľadu nás. Dáma a pán kolega poslanec, stiahnite tento návrh, inak vám to budeme stále pripomínať, že vy ste stáli za návrhom, ktorý si netrúfala predložiť do Národnej rady ani vaša vláda. Vy budete tie biele kone, ktorých poslali do parlamentu s týmto návrhom, aby mohli pažravci za vaším chrbtom beztrestne kradnúť.
Gy. Bárdos, poslanec: (2008-10-28):
Ten, kto počúval slová pána Szigetiho aj na začiatku pána Berényiho, nemôže povedať to, že je to návrh, ktorý chceme prijať bez toho, že by sme boli prístupní na kompromis. Úplne jasným spôsobom, jednoznačným spôsobom povedali, že sú a sme otvorení na kompromis, a tu odznelo viac takých vystúpení, kde jednoducho je možné sa dohodnúť. Ja sa neznížim teraz na úroveň, kto ako hovorí, lebo nebol to Maďar, ktorý určite hovoril „do tankoch“. A mohol by som pokračovať v ďalších citáciách. Ale tento návrh zákona nie je proti niekomu, ale za niečo, je za čistý materinský jazyk. A ja ďakujem pekne môjmu kolegovi Szigetimu, ktorý viackrát povedal aj to, a aj to podčiarkol, že nikto nemá právo zasahovať do kodifikovaného jazyka daného národa. Tu ide  o to, že vlastne to nie je ani slovenčina, ani maďarčina, je to taký zvláštny jazyk. A nám ide o to, aby sa naše deti učili z takých kníh, kde sa z tých kníh aj naučia. A v žiadnom prípade nám nejde o to, aby naše deti nevedeli po slovensky. To každý, ktorý za náš poslanecký klub vystúpil, podčiarkol. Takže, pani kolegyne, páni kolegovia, dovoľte, aby som aj ja vás poprosil, aby sme tento návrh posunuli do druhého čítania. A tam je vytvorený priestor. Ďakujem pekne.
Pellegrini, Peter, predseda NR SR (2024-02-06):
Pani poslankyňa Plaváková s reakciou na faktické poznámky.
Jurinová, Erika, podpredsedníčka NR SR (2013-12-17):
Aj my ďakujeme. Otváram všeobecnú rozpravu, do ktorej sa hlási pani navrhovateľka. Ešte vyhlásim, že za klub KDH sa do rozpravy prihlásil pán poslanec Ivan Uhliarik a ďalej je do rozpravy prihlásený pán poslanec Štefan Kuffa z klubu Obyčajní ľudia a nezávislé osobnosti. Nech sa páči, dávam slovo pani predkladateľke.
Paška, Pavol, predseda NR SR (2014-10-22):
Pekné predpoludnie, vážené pani poslankyne, vážení páni poslanci, poprosím vás o zaujatie svojich miest v rokovacej sále. Budeme pokračovať v prerušenom rokovaní programu schôdze hlasovaním o prerokovaných bodoch. Poprosím všetkých (zaznievanie gongu), ktorí ešte sú mimo rokovacej sály, aby sa do nej vrátili. (Zaznievanie gongu.) Poprosím pána poslanca Hrehu, aby uviedol v prvom čítaní hlasovanie o vládnom návrhu zákona č. 747 o dohľade nad finančným trhom, je to tlač 1209. (Hlasovanie o vládnom návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1209.)
P. Paška, predseda NR SR: (2008-01-29):
Nech sa páči, ako ďalší pán poslanec Mečiar.
P. Hrušovský, predseda NR SR: (2005-12-07):
Poprosím pána podpredsedu vlády a ministra financií, aby zaujal miesto pre navrhovateľov a pána podpredsedu finančného výboru Minárika, aby z poverenia výboru ako spravodajca uviedol návrhy hlasovaní k prerokúvanému návrhu zákona, ktorým sa mení a dopĺňa zákon č. 118/1996 Z. z. o ochrane vkladov a o zmene a doplnení niektorých zákonov. Pán poslanec Minárik. Nech sa páči, pán poslanec Minárik. Nech sa páči, pán poslanec Fico.
Zmajkovičová, Renáta, podpredsedníčka NR SR (2014-06-24):
Pani poslankyňa Vášáryová.
Jílek, Rastislav, poslanec NR SR (2021-06-24):
Ďakujem za slovo. Pani kolegynka, presne ako si povedala, motívom viacerých z nás, ktorí sme išli do politiky, ale aj hlavným cieľom hnutia OĽANO bolo odpolitizovanie štátnej správy, a práve preto prichádza tento zákon. Ak tu niekto hovorí o nejakých čistkách, tak sa veľmi mýli, nech si radšej spomenie, ako to bolo v minulosti, keď možnože za týždeň po voľbách si dokázali obsadiť a vymeniť všetkých ľudí za nejakých ich, ich ľudí. A ja by som z tohto miesta chcel vyzvať všetkých čestných úradníkov, ale aj všetkých čestných a pracovitých ľudí, ktorí sú mimo štátnej správy, aby sa nebáli a kľudne sa prihlasovali do výberových konaní, mali možnosť sa uchádzať o štátnozamestnanecké miesta a svojou odbornosťou, kvalitou a profesionalitou vedeli, vedeli presvedčiť a zaujať, zaujať voľné pracovné miesta. Takže naozaj, poďme to robiť transparentne, čisto a poďme to, poďme to zmeniť. Tento zákon absolútne podporujem a som rád, že, že s týmto prichádzame teraz. Naozaj ešte raz chcem vyzvať všetkých čestných ľudí, ktorí majú záujem, aby sa bez obáv z toho, že by sa tam nemohli dostať na tie pracovné miesta, nech sa prihlásia, nech dokážu svoju profesionalitu, a toto bude najlepšie, čo sa môže stať pre Slovensko. Ďakujem pekne.
Paška, Pavol, predseda NR SR (2012-10-29):
Pán poslanec Kuffa.
Marosz, Ján, poslanec NR SR (2018-03-26):
Ďakujem za slovo. Pán kolega Krajniak, aj ja by som rád zaspával s tým, že má zmysel dať pánovi Pellegrinimu šancu, že je snáď možné mu dôverovať. Ale aby som mohol s takýmto pocitom zaspávať, tak si myslím, že pán Pellegrini už prepásol šancu, lebo pán Pellegrini vie čítať s porozumením a on si prečítal, že Kuciak písal veľa o podnikateľoch, ktorí boli spojení so SMER-om, že to nebol len Výboch, ale aj známy nitriansky podnikateľ Bödör, majiteľ bezpečnostnej služby Bonul a švagor policajného prezidenta Tibora Gašpara. A práve to, že Tibor Gašpar je aj dnes vo svojej funkcii, tak potom u mňa pán premiér túto šancu už prepásol, lebo toto je nielen požiadavka ulice, rodičov zavraždených, všetkých slušných ľudí na Slovensku, ale do dnešného dňa tento človek je vo svojej funkcii. To znamená, že nemôžeme v tejto chvíli dôverovať pánu premiérovi, že to myslí naozaj úprimne a vážne, keď tento základný rez, ktorý je nevyhnutný predpoklad získania dôvery, neurobil. Ďakujem.
P. Paška, predseda NR SR: (2008-09-17):
(Hlasovanie.) 139 prítomných, 81 za, 55 sa zdržalo, 3 nehlasovali. Aj tieto body zo spoločnej správy sme schválili.
Blanár, Juraj, podpredseda NR SR (2020-11-03):
Pán poslanec, pán poslanec Blaha bude reagovať na faktické poznámky. Nech sa páči, máte slovo.
Přidal, Alojz, poslanec NR SR (2014-02-07):
Vážený pán podpredseda Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 264 určil za spravodajcu k návrhu poslancov Národnej rady Slovenskej republiky Pavla Abrhana, Martina Fronca, Moniky Gibalovej a Pavla Hrušovského na vydanie zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov v znení neskorších predpisov. Je to tlač 844. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke náležitosti uvedené v § 67 a § 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi, ako i medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je i doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 13. januára 2014 č. 843 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam tiež, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní. Pán podpredseda Národnej rady, prosím, otvorte všeobecnú rozpravu.
Laššáková, Jana, podpredsedníčka NR SR (2015-03-25):
Prezentujme sa a hlasujeme. (Hlasovanie.) Prítomných 132 poslancov, za návrh bolo 41, proti 1 poslanec, zdržalo sa 87 poslancov, nehlasovali 3. Konštatujem, že Národná rada neschválila, že budeme o tomto návrhu rokovať v druhom čítaní. Odhlasovali sme všetky body, ktoré sme mali na programe schôdze, a ten posledný bol preložený z minulej schôdze. Ešte pred tým, ako vyhlásim 48. schôdzu za skončenú, dovoľte, aby som na balkóne privítala študentov z Gymnázia v Ružomberku. Vitajte! (Potlesk.) Panie poslankyne, páni poslanci, ďakujem za účasť a vyhlasujem 48. schôdzu za skončenú. Prajem vám šťastnú cestu domov. (Rokovanie 48. schôdze NR SR sa skončilo o 11.19 hodine.)
Dostál, Ondrej, poslanec NR SR (2022-12-06):
Ďakujem za faktické poznámky. Pán poslanec Linhart, ďakujem za informáciu, že ste podali vyše dvadsať trestných oznámení a že sa vám, teda ak som tomu dobre rozumel, bolo za to vyhrážané a teraz ste trestne stíhaný a obvinený. Len teda celkom nerozumiem, čo to má spoločné s mojím vystúpením, lebo je množstvo ľudí, ktorí podávajú trestné oznámenie a vystupujú kriticky voči nejakým ľuďom, ktorí sú v pozíciách a majú preto problém a niektorí, niektorí majú potom problém aj s orgánmi činnými v trestnom konaní, a na rozdiel od vás nemajú možnosť ísť sa o svojom probléme porozprávať na vládu, riešiť, či máte dostať ochranku, a nemajú možnosť hovoriť o tom v rozprave na pôde parlamentu alebo v parlamentnej sále sa prihovoriť generálnemu prokurátorovi. Takže ešte raz, nerozumiem, ako to súvisí s mojím vystúpením, teda že či tiež sa takto verejne domáhate použitia § 363 vo vašom prípade, alebo teda o čo, o čo ide. Naozaj som to nepochopil. A, pán poslanec Suja, ten zaujímavý spôsob používania § 363 spočíva tým, v tom, že sa používa v rozpore s jeho pôvodným zmyslom. Ja som ten pôvodný zmysel sa snažil objasniť aj vo svojom vystúpení, keď som citoval z dôvodovej správy, že pôvodným zmyslom § 363 bolo, aby generálny prokurátor v prípade, že sa trestné konanie zastaví alebo podmienečne zastaví, alebo sa vec postúpi inému orgánu na vybavenie, tak aby mohol obnoviť trestné konanie, nie aby trestné konanie zastavoval. A ako správne hovoril vo svojom vystúpení alebo vo faktickej pán poslanec Baránik, no, v minulosti mali na to orgány činné v trestnom konaní a topili to konanie rýchlejšie, teraz potrebujú § 363.
Gašpar, Tibor, poslanec NR SR (2024-02-08):
Hlasujeme o bode 242 z druhého pozmeňujúceho návrhu poslanca Galka.
Krajčí, Marek, poslanec NR SR (2023-06-20):
Dajte, prosím, hlasovať o druhom pozmeňujúcom návrhu pani poslankyne Petry Krištúfkovej, ide o elektronizáciu prehliadok mŕtvych tiel.
Kollár, Boris, predseda NR SR (2023-03-22):
Pán kolega, prosím vás pekne, je dvanásť hodín. Preruším vás. Dorokujeme to o štrnástej. Ale než preruším schôdzu jeden procedurál. Prosím, pán poslanec Cmorej.
Saková, Denisa, ministerka vnútra SR (2018-06-21):
Udialo sa to následne podľa tých dátumov, ja som to len prečítala v jednom odstavci, že toto sa udialo, takže ako vravíte, všetky vtedy, keď dostali tieto avíza, určite sme nečakali do nejakého iného európskeho zatýkacieho príkazu na úplne inú osobu.
Sulík, Richard, predseda NR SR (2010-12-14):
Prosím, hlasujte teraz o bodoch 1 až 19 spoločnej správy. Poprosím pána poslanca Bastrnáka, aby netelefonoval v rokovacej sále. Ďakujem vám pekne. (Hlasovanie.) Prítomných 143 poslancov, hlasovalo za 78, proti nikto, zdržalo sa 64, nehlasoval 1. Nech sa páči.
Žitňanská, Lucia, poslankyňa NR SR (2010-07-08):
Sľubujem. (Potlesk.)
Dostál, Ondrej, poslanec NR SR (2017-10-10):
Ďakujem za kolegom, á, ďakujem kolegom za reakcie, budem reagovať na kolegov z vládnej koalície. Začnem od konca. Pán poslanec Senko, hovoríte o tom, že vyčítam poslancom vládnej koalície, že návrh na vyhlásenie 28. októbra za štátny sviatok neprešiel a že teda neprešiel ani vtedy, že keď my sme boli vo vládnej koalícii v rokoch 2010 až 2012. No neprešiel, ja som nikomu nič nevyčítal, ale teda oceňujem, že ste dokázali vybrať to podstatné z môjho vystúpenia. Pán poslanec Jarjabek a pán poslanec Hrnko svojimi útokmi na prezidenta Andreja Kisku sa výrazne teda odklonili od toho, o čom som ja hovoril, ale v poriadku, iba potvrdzujú, že to, čo sa deje voči pánovi prezidentovi, je iba špinavá kampaň. Ale pán poslanec Číž označil za insitné, ako sa ja postavím k rečníckemu pultu, ale ja som hovoril o ústave, hovoril som o argumentoch, ktoré boli obsiahnuté v rozhodnutí pána prezidenta, a vy ste hovorili o nejakom televíznom vysielaní a o tom, že sa, že ste odovzdávali ceny v Banskej Štiavnici, naozaj toto bola veľmi neinsitná faktická poznámka, veľmi oceňujem. A, pán poslanec Jarjabek, povedali ste, že sa skúsite odosobniť od vyrývačiek, no, veľmi ste sa neodosobnili, keď ste hovorili o pánovi prezidentovi. Ale teda zaujalo ma na tom niečo iné. Niekto vysloví pochybnosť o tom, či je schvaľovaný zákon v súlade s ústavou a vy miesto toho, aby ste argumentovali a proti argumentom postavili nejaké vlastné argumenty, iba myknete plecami a poviete, však rozhodne Ústavný súd. No takto toto je naozaj úcta k ústave. Gratulujem! (Reakcia z pléna.)
Mihál, Jozef, poslanec NR SR (2016-11-28):
Ďakujem, pán minister. Dovolím si skromne oceniť váš príspevok. Tie, tie vety, ktoré ste povedali, tie myšlienky, ktoré ste povedali, treba preniesť do reality a držím palce, aby sa tak stalo, a vypichnem to, čo ste povedali. Naozaj, keď som opúšťal post ministra a vy ste ho preberali, tak vtedy tá, ten objem tých peňazí bol okolo 30 mil., možno o milión viac alebo možno menej, ale ten nárast na 90 mil., o ktorom ste teraz vy povedali, je daný nie nárastom výšky príspevku, ale nárastom počtu poberateľov. Jednoducho ak tomu niekto neverí, tak tu, tu vlastne má dôkaz toho, že Slovensko starne. Slovensko musí riešiť nielen dôchodkový systém, ale aj zdravotníctvo a oblasť sociálnych služieb. Tie finančné nároky nielen na dôchodky, ale aj na rozsah financovania sociálnych služieb nám skrátka budú rásť, na to treba myslieť a myslieť dopredu. Prepáčte, ale ja stále hovorím, keď sa bavíme, vo vianočných príspevkoch napríklad je to suma okolo 80-90 mil. eur ročne, ktoré sa rozdeľujú dôchodcom aj tým, ktoré majú 500-eurové dôchodky a majú 62 rokov a privyrábajú si možno ešte celkom slušné peniaze. Tam je napr. zdroj financovania, ktorý bude možné okamžite použiť na dofinancovanie sociálnych služieb. Ako nebudem hovoriť o tom, akým spôsobom sa zvyšujú príjmy do štátneho rozpočtu, sám ste povedali, ako sa zvýšili príjmy samospráv za posledné roky, čiže tie zdroje tam, samozrejme, sú, ale dôležité je, aby sme účelne vynakladali tieto zdroje, aby aj samotní dôchodcovia vlastne boli nie bombardovaní propagandou typu „dostali ste vianočné príspevky“, ale aby reálne cítili tí, ktorí to naozaj potrebujú, že kvalita tých služieb, sociálnych služieb... (Prerušenie vystúpenia časomerom.)
Glváč, Martin, podpredseda NR SR (2018-06-21):
Ďakujem. Druhá otázka je od pána poslanca Kolesára a je adresovaná ministerke kultúry Slovenskej republiky pani Ľubici Laššákovej, znie: Vážená pani ministerka, podľa mojich informácií na Slovensku ešte stále existujú trezorové filmy, ktoré diváci doposiaľ nevideli. Uložené sú v archíve Slovenskej televízie, pričom ich tvorcovia sú často známe filmové osobnosti. Uvediem z nich aspoň niektoré celovečerné filmy: Strecha úniku – nakrútený v roku 1971, režisér Stanislav Párnický; Ľuba Valecká – Lúpež dejín; seriál Fanatici – režisér Ľubomír Vajdička a ďalšie celovečerné filmy spred a po roku 1989. Nech sa páči, pani ministerka.
Gál, Gábor, poslanec NR SR (2012-11-28):
Ďakujem za slovo, pani predsedajúca. No som nesmierne rád, že SMER – sociálna demokracia si vie priznať chybu. Bohužiaľ, je to až po dvoch mesiacoch, že keď ste prišli, však ten zákon nadobudol účinnosť 1. októbra, sme to mali v prvom čítaní v auguste, veľakrát sme upozorňovali na toto, že aké drastické zmeny a aké drastické navýšenia sú v tomto zákone. Stačilo počúvať. Ja som tiež vystúpil v druhom čítaní. Moje vystúpenie 11. septembra malo len 10 minút, ale jednou z mojich pripomienok, vážnych pripomienok, bolo práve to, že sa drasticky zmenili, navýšili sa poplatky za stavebné konanie. Stačilo len počúvať. Len 10 minút, aby ste teraz nemali túto blamáž. A druhá moja taká otázka je, a nie rečnícka, viete si predstaviť, že teraz za tých pár minút, neviem, či stihneme o 17.00 hod. hlasovanie, ale asi nie, ale aj do zajtra do 11.00 hod.,  budeme schopní tento pozmeňujúci návrh do podprobna preštudovať, či to je v poriadku, či tam nie sú ďalšie takéto prešľapy, ktoré boli v októbri, ktoré nadobudli účinnosť v októbri. A preto poprosím ďalšieho rečníka, ktorý bude vystupovať v rozprave, aby požiadal predsedu alebo aj spravodajcu, aby celý zákon potom išiel naspäť do finančného výboru. Toto treba prezrieť. Toto takto nemôžeme nechať, ísť to hlasovanie a potom, priamo potom do zákona, však sme v druhom čítaní. Prosím pekne, dodržme to pravidlo, keď sme mali takéto závažné pozmeňujúce návrhy v druhom čítaní, že sme to vracali do výborov. Ďakujem.
Hrnčiar, Andrej, podpredseda NR SR (2016-11-30):
Reakcia na faktické poznámky pán poslanec Simon.
Dostál, Ondrej, poslanec NR SR (2024-06-12):
Pán poslanec Huliak, je smutné, že miesto nejakej vecnej reakcie opäť prechádzate k osobným útokom. Tvrdíte, že si nedokážem, nedokážete predstaviť, kedy začnem sociálne myslieť. No ale vy sociálne myslíte tak, že určujete niekomu inému, na čo má dávať svoje peniaze, aby plnil nejaké vaše politické priority. O tom to je. A slovenský dôchodca sa nedostane na rekreáciu. No tak ale ak vám záleží na tom, aby slovenskí dôchodcovia chodili na rekreáciu, prečo nevymyslíte, že štát bude podporovať, podporovať rekreáciu dôchodcov? Lebo toto nie je o tom. Toto je o tom, že iba vybraná kategória dôchodcov, takých, ktorí majú deti, ktoré sú zamestnané, navyše sú zamestnané v podnikoch nad 50 zamestnancov, ktorí, ktorí sú tam zamestnaní nejakú dobu, tak áno, takí to budú môcť využívať, a iní dôchodcovia to nebudú mať, nebudú môcť využívať. Dôchodcovia, ktorí nemajú deti alebo ktorí deti majú zamestnané u iných zamestnávateľov. No prečo vy takto diskriminujete, diskriminujete tých dôchodcov? A nie je to o tom, že tí dôchodcovia musia zobrať deti zamestnanca. Vôbec nič. Rodičia zamestnanca môžu ísť aj sami na tú dovolenku. Nie so zamestnancom ani s deťmi zamestnanca, môžu ísť aj sami. A nevraviac o tom, že nie všetci rodičia zamestnancov predsa sú dôchodcovia. To zase nehovorte tu takéto veci. Kopu, kopu rodičov zamestnancov je ešte stále v produktívnom veku a sami sú, sami sú zamestnaní. Takže opäť žiadna odpoveď na moju otázku, iba osobné útoky. Našťastie, nie až také ako na pána poslanca Pročka, že by mi mal niekto rozbiť hlavu, aspoň za to ďakujem.
Verešová, Anna, poslankyňa NR SR (2018-03-14):
Ja prosím o opravu hlasovania č. 62, chcela som hlasovať za.
Hargaš, Ján, poslanec NR SR (2023-12-13):
Ďakujem za slovo. Aby sme držali aj nejaké dekórum, tak by som rád všetkých teda privítal na tomto inštruktážnom školení správnych poplatkov a hodinu otázok sme dnes vymenili za hodinu správnych poplatkov. Pán Grendel, ja som tam ešte našiel ďalší level, viete, že valorizácia, to je pasca sama osebe, ale aj ten názov ´správne poplatky´, to je, viete, že valorizácia, správny človek si normálne povie, že však to sú tie správne, tak jasné, že sa dvíhajú. Takže má to, má to aj druhý, druhý level. Takto, že ja sa tak zbežne aj pozerám po tej sále a na tých koaličných poslancoch v niektorých momentoch vidím, že si tak kladú tú otázku, že stojí nám to za to? Ten Bašternák a všetci tí, tí, tí v lochu, stojí nám to za to? Bolo nám to treba? No. Ale aby sme teda učinili zadosť aj obsahovej časti, tak: Vydanie potvrdenia alebo písomného oznámenia o pobyte osoby alebo vydanie písomného oznámenia o držiteľovi vozidla a o jeho pobyte (sídla), z 5 eur na 7 eur, 40 %. Miestne zisťovanie, ak je nariadené podľa osobitných predpisov alebo sa koná z podnetu účastníka konania 16,50 na 25, 51,5 %. Vydanie výpisu z katastra nehnuteľností za každých aj začatých 20 parciel, 20 stavieb, 20 bytov – dvadsať, zaujímavé – alebo nebytových priestorov v rámci jedného výpisu z 8 eur na 12 eur, plus 50 %. Vydanie údajov o bonitovaných pôdo-ekologických jednotkách za každých aj začatých 20 parciel, dvadsať, v rámci jedného katastrálneho územia z 8 eur na 12 eur, plus 50 %. A navrhujem, že podobnú stránku by sme mohli spraviť, volalo by sa to, že, že opozičné, opozičnéobštrukcie.sk a koalícia by si tam mohla dodať počet skrátených legislatívnych konaní, ktoré plánuje pretlačiť, a vyhodilo by to jej to čas, ktorý to bude stáť. (Potlesk.)
Šeliga, Juraj, podpredseda NR SR (2021-01-29):
Pán poslanec Schlosár, nech sa páči.
Ďuriš Nicholsonová, Lucia, podpredsedníčka NR SR (2018-05-17):
Pán spravodajca.
Hrnčiar, Andrej, podpredseda NR SR (2017-06-19):
Ďakujem. Takže 19.59, pán poslanec Jurzyca bude mať asi dlhšie vystúpenie ako minútu. Takže končím dnešný rokovací deň, budeme pokračovať zajtra ráno o deviatej vystúpením v rozprave pána poslanca Jurzycu, a potom, samozrejme, ďalšími bodmi, ktoré budú nasledovať. Prajem vám príjemný zvyšok večera. (Prerušenie rokovania o 20.00 hodine.)
Jurinová, Erika, podpredsedníčka NR SR (2015-02-04):
Ďakujem, pán minister. Prosím určenú spravodajkyňu z výboru pre pôdohospodárstvo a životného prostredie poslankyňu Svetlanu Pavlovičovú, aby informovala Národnú radu o výsledku rokovania výborov o tomto návrhu zákona.
Figeľ, Ján, podpredseda NR SR (2014-02-05):
Ďakujem pekne. Teraz dávam slovo spravodajcovi, ktorý bol určený navrhnutým gestorským výborom pre hospodárske záležitosti, pánovi poslancovi Alojzovi Přidalovi.
Hrnčiar, Andrej, podpredseda NR SR (2019-10-22):
Dve faktické poznámky. Nech sa páči, pán poslanec Pavelka.
B. Bugár, podpredseda NR SR: (2006-02-24):
J. Jaduš, poslanec: Ja by som sa chcel pánovi Veteškovi hlboko poďakovať za to, že ukázal pánovi ministrovi, ako vyzerá kultúrne, korektné a slušné vystúpenie, a chcel by som odkázať cez pána Vetešku pánovi Tóthovi, že mu ako bývalý sekretár Slovenského tanečného zväzu ponúkam poukaz na kurz slušného správania a spoločenskej výchovy v ktorejkoľvek tanečnej škole na Slovensku, ktorú si vyberie.